2d07704226a8fa764a154e6abfd1a361
Πώς να κάνεις το ξεβούλωμα σιφωνιού μόνος/ -η σου;
--------------------------------------------------


douleutaras.gr
2020.50

Σε περίπτωση που το σημείο φραγής δεν είναι πολύ βαθιά μέσα στις σωληνώσεις μπορείς να καταπολεμήσεις το πρόβλημα εύκολα, με φυσικούς τρόπους. Δεν συστήνεται να χρησιμοποιήσεις αποφρακτικά υγρά. Οι σωληνώσεις είναι φτιαγμένες από ευαίσθητα υλικά και συνήθως καταστρέφονται αν έρθουν σε επαφή με αποφρακτικά υγρά του εμπορίου.


**Βήμα 1:** Φόρεσε γάντια, αφαίρεσε τη σχάρα του σιφωνιού και απομάκρυνε όσο το δυνατόν περισσότερες τρίχες και σκουπίδια γίνεται από το σιφώνι δαπέδου.


**Βήμα 2:** Πάρε ένα μακρύ κομμάτι σύρμα και σχημάτισε άγκιστρο στην άκρη. Με αυτό, μπορείς να δοκιμάσεις να απομακρύνεις τρίχες και βρωμιά που βρίσκονται λίγο πιο βαθιά στο σιφώνι.


**Βήμα 3:** Ρίξε μισή κούπα μαγειρική σόδα στο σιφώνι δαπέδου και στη συνέχεια μισή κούπα ξύδι. Σκέπασε το σιφώνι με βρεγμένη πετσέτα και άφησε το να δράσει για 15 λεπτά. Δώσε πολύ μεγάλη προσοχή στο βήμα αυτό. Το μείγμα θα ξεκινήσει να αφρίζει και θα προκαλέσει αναθυμιάσεις που δεν πρέπει να εισπνέεις. 


**Βήμα 4:** Αφαίρεσε την πετσέτα και ρίξε μπόλικο ζεστό νερό.


